**Hódmezővásárhely Megyei Jogú Város Önkormányzata**

**6800 HÓDMEZŐVÁSÁRHELY, KOSSUTH TÉR 1.**

**TERVPÁLYÁZATI DOKUMENTÁCIÓ**

**„*Könyvtár és tudásközpont építészeti megfogalmazása*”**

**TÁRGYÚ**

**A Kbt. 3. § 40. pontja szerinti és a tervpályázati eljárásokról szóló 310/2015. Korm. rendelet 30. § (1) bekezdés szerinti nyílt tervpályázati eljárás**

**2017.**

Tartalomjegyzék

[1 PREAMBULUM 4](#_Toc501441389)

[2 TÁJÉKOZTATÓ ADATOK A TERVPÁLYÁZATI ELJÁRÁSRÓL 5](#_Toc501441390)

[2.1 Ajánlatkérőre vonatkozó információk: 5](#_Toc501441391)

[2.2 A tervpályázat tárgya 6](#_Toc501441392)

[2.3 A tervpályázat célja 6](#_Toc501441393)

[2.4 A tervpályázat fajtája, formája, jellege 6](#_Toc501441394)

[2.5 A tervpályázaton való részvétel feltételei, alkalmassági követelmények 6](#_Toc501441395)

[2.6 A tervpályázat eredményeinek felhasználása: 7](#_Toc501441396)

[2.7 A tervpályázati eljárást követő szolgáltatás (tervezés) megrendeléséhez szükséges ajánlatkérői feltételek és követelmények, határidők: 7](#_Toc501441397)

[2.8 A tervpályázatból való kizárás 7](#_Toc501441398)

[2.9 A tervpályázat lebonyolításának időtáblázata 9](#_Toc501441399)

[3 A BÍRÁLÓBIZOTTSÁG 10](#_Toc501441400)

[3.1 A Bírálóbizottság összetétele: 10](#_Toc501441401)

[Szavazásra jogosult tagok: 10](#_Toc501441402)

[3.2 A Bírálóbizottság munkája 10](#_Toc501441403)

[4 A TERVPÁLYÁZAT LEBONYOLÍTÁSA 11](#_Toc501441404)

[4.1 A pályázat meghirdetése 11](#_Toc501441405)

[4.2 Pályázati jelentkezés és dokumentáció beszerzése 11](#_Toc501441406)

[4.3 Helyszíni szemle 11](#_Toc501441407)

[4.4 A tervpályázati kiírással kapcsolatos kérdések és ezekre adott válaszok 11](#_Toc501441408)

[Kérdések 11](#_Toc501441409)

[Válaszok 12](#_Toc501441410)

[4.5 A tervpályázati dokumentáció véglegesítése 12](#_Toc501441411)

[4.6 A pályaművek benyújtása 12](#_Toc501441412)

[5 A PÁLYAMŰVEK DÍJAZÁSA ÉS EREDMÉNYHIRDETÉSE 13](#_Toc501441413)

[5.1 A pályaművek díjazása 13](#_Toc501441414)

[5.2 A tervpályázat eredményhirdetése és nyilvános ismertetése 13](#_Toc501441415)

[5.3 A pályaművek és a tervpályázati eredmények felhasználása 14](#_Toc501441416)

[6 A TERVEZÉSI FELADAT 15](#_Toc501441417)

[6.1 Általános ismertetés, előzmények 15](#_Toc501441418)

[6.2 Tervezési helyszín ismertetése 16](#_Toc501441419)

[6.3 Általános tervezési követelmények 16](#_Toc501441422)

[6.4 Tervezési program: 16](#_Toc501441426)

[6.4.1 Közösségi terek: 17](#_Toc501441427)

[6.4.2 Könyvtár: 17](#_Toc501441428)

[6.4.3 Levéltár: 19](#_Toc501441429)

[6.5 Közlekedés 20](#_Toc501441430)

[6.6 Örökségvédelem 20](#_Toc501441431)

[6.6.1 Városrendezés, városkép 21](#_Toc501441432)

[6.6.2 Középítkezések 21](#_Toc501441433)

[6.6.3 Magánépítkezések 22](#_Toc501441434)

[6.7 Az Ótemplom építése 22](#_Toc501441435)

[6.7.1 A védfal, a magtár és a Bazársor 22](#_Toc501441436)

[7 A PÁLYAMŰVEK BENYÚJTANDÓ MUNKARÉSZEI, TARTALMI ÉS FORMAI KÖVETELMÉNYEK 24](#_Toc501441437)

[7.1 Általános tartalmi követelmények 24](#_Toc501441439)

[7.2 Formai követelmények 24](#_Toc501441440)

[Címzéslap 24](#_Toc501441441)

[7.3 A postai úton benyújtandó munkarészek, tervlapok és műleírás 24](#_Toc501441442)

[8 BÍRÁLATI SZEMPONTOK 30](#_Toc501441443)

[Funkció 30](#_Toc501441444)

[Kontinuitás, értékőrzés-értékteremtés 30](#_Toc501441445)

[Városszerkezet, architektúra, lépték, sziluett és látvány 30](#_Toc501441446)

[Időtállóság, innováció, fenntarthatóság 30](#_Toc501441447)

[9 HÁTTÉRANYAGOK 31](#_Toc501441448)

[10 ELLENJEGYZÉS 32](#_Toc501441449)

[11 MELLÉKLETEK 33](#_Toc501441450)

# PREAMBULUM

Hódmezővásárhely mindig komoly kulturális és gazdasági szerepet töltött be nemzetünk történelmében, és a régióban vezető pozíciójánál fogva alakította az itt élők sorsát.

Éppen ezért a város kiemelt feladatának tekinti kulturális értékeink ápolását, közösségi tereink fejlesztését. Erre Magyarország Alaptörvénye is kötelez bennünket a következőképpen: „Vállaljuk, hogy örökségünket, egyedülálló nyelvünket, a magyar kultúrát, a magyarországi nemzetiségek nyelvét és kultúráját, a Kárpát-medence természet adta és ember alkotta értékeit ápoljuk és megóvjuk. Felelősséget viselünk utódainkért, ezért anyagi, szellemi és természeti erőforrásaink gondos használatával védelmezzük az utánunk jövő nemzedékek életfeltételeit.”

Hódmezővásárhely Megyei Jogú Város Önkormányzata tehát úgy határozott, hogy egy, a régióban kiemelkedő, a város életében meghatározó multifunkcionális kulturális központot létesít, amely könyvtár és tudásközpont, kiállítótér és előadótér, egyben közösségi térként, találkozóhelyként is funkcionál majd, ez az épület lesz az otthona a Németh László Városi Könyvtárnak és a Pósa Lajos Gyermekkönyvtárnak, valamint a Magyar Nemzeti Levéltár Hódmezővásárhelyi Levéltárának.

Az új intézménynek az önkormányzat központi, emblematikus szerepet szán, ezért építészetileg is nagyszabású, ikonikus, jelszerű épület megalkotása a cél.

# TÁJÉKOZTATÓ ADATOK A TERVPÁLYÁZATI ELJÁRÁSRÓL

## Ajánlatkérőre vonatkozó információk:

Hódmezővásárhely Megyei Jogú Város Önkormányzata

6800 Hódmezővásárhely, Kossuth tér 1.

Címzett: Mucsi László

Tel: +36 62530100

E-mail: [mucsil@hodmezovasarhely.hu](mailto:mucsil@hodmezovasarhely.hu)

Lebonyolító szervezet:

ÉSZ-KER Zrt.

1026 Budapest, Pasaréti út 83.

Telefon: 06-1/788-89-31

Fax: 06-1/789-69-43

E-mail: eszker@eszker.eu

Felelős akkreditált közbeszerzési szaktanácsadó:

Szabó József

Lajstromszáma: 00480

Levelezési címe: 1026 Budapest, Pasaréti út 83.

E-mail címe: szabo@eszker.eu

A pályázattal kapcsolatos, kizárólag technikai jellegű kérdéseket, kérjük ide címezzék, a kiírással kapcsolatos kérdéseiket a http://www.eszker.eu/konyvtar-es-tudaskozpont-epiteszeti-megfogalmazasa/ oldalon, előzetes regisztrációt követően tehetik fel.

Az eljárás típusa:

A Kbt. 3. § 40. pontja szerinti és a tervpályázati eljárásokról szóló 310/2015. Korm. rendelet 30. § (1) bekezdés szerinti nyílt tervpályázati eljárás.

Eljárás nyelve:

Jelen közbeszerzési eljárás kizárólagos hivatalos nyelve a magyar. Az ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja.

Az eljárás tárgya:

„Könyvtár és tudásközpont építészeti megfogalmazása”

Az eljárásban résztvevők köre:

Nyílt tervpályázati eljárás esetében valamennyi érdekelt benyújthat pályaművet.

Egyéb rendelkezések:

Amennyiben a tervpályázati kiírás és a tervpályázati dokumentáció között ellentmondás merül föl, úgy a tervpályázati kiírásban közölteket kell mérvadónak tekinteni.

Az eljárás során felmerülő, a tervpályázati kiírásban és a tervpályázati dokumentációban nem szabályozott kérdések tekintetében a közbeszerzésekről szóló 2015. évi CXLIII. törvény és végrehajtási rendeletei az irányadóak.

## A tervpályázat tárgya

“Könyvtár és tudásközpont építészeti megfogalmazása” építészeti tervpályázata

## A tervpályázat célja

Hódmezővásárhely városközpontjában többfunkciós kulturális központ építészeti megfogalmazása oly módon, hogy az Ajánlatkérő a pályázóknak teljes alkotói szabadságot kíván biztosítani a koncepciók kialakításában.

A tervpályázat célja a beérkező tervek és koncepciók alapján egy későbbi engedélyezési és kiviteli terv megrendelése, valamint a tervezési terület funkciójának, beépítési programjának tisztázása, a jelenleg érvényes szabályozási előírások felülvizsgálata, valamint az épület építészeti megfogalmazása.

## A tervpályázat fajtája, formája, jellege

A tervpályázat fajtája: NYÍLT

1. A tervpályázati eljárás formája: ÉPÍTÉSZETI TERVPÁLYÁZAT (jelen kiírásban Ajánlatkérő a szövegösszefüggéstől függően használja mind a *„tervpályázat",* mind az *„építészeti pályázat"* megnevezéseket; a két megnevezés között jelen kiírás szempontjából különbség nincsen.)

A tervpályázat jellege: TITKOS

A terpályázat lebonyolítása:

* a közbeszerzésekről szóló 2015. évi CXLIII. törvény (továbbiakban Kbt.),
* a tervpályázati eljárások szabályairól szóló 310/2015. (X. 28.) Korm. rendelet, valamint
* a jelen tervpályázati kiírás előírásai szerint történik.

## A tervpályázaton való részvétel feltételei, alkalmassági követelmények

A tervpályázat résztvevője – pályázó – (azaz a pályamű szerzője) az a természetes személy lehet:

* aki jelen kiírásban meghirdetett tervezési feladat elkészítésére vállalkozik,
* aki azzal, hogy pályázatát benyújtotta, a tervpályázati kiírás feltételeit magára nézve kötelezőnek elfogadta,
* akivel szemben *a 2015. évi CXLIII. törvény 25. § (3)-(4), valamint* *a 310/2015. (X. 28.) Korm. rendelet 18. § (4)-(5) bekezdése szerinti összeférhetetlenségi és a 17. § (3) bekezdése* szerinti kizáró okok egyike sem áll fenn,
* aki nyilatkozik arról, hogy a pályázatot benyújtó szerzők, társtervezők, munkatársak között van legalább egy fő építész, aki saját országában, vagy abban az országban, ahol munkáját végzi, jogosult hivatalos építész tervezői munkavégzésre.

A tervpályázat résztvevőjének (szerzőjének) társtervezője, munkatársa az lehet, akivel szemben *a 2015. évi CXLIII. törvény 25. § (3)-(4), valamint a 310/2015. (X. 28.) Korm. rendelet 18. § (4)-(5) bekezdése szerinti összeférhetetlenségi és a 17. § (3) bekezdése szerinti* kizáró okok egyike sem áll fenn.

A tervpályázat résztvevője – a pályázó – az a gazdálkodó (jogi személy, egyéni cég vagy személyes joga szerint jogképes) szervezet lehet,

1. amely jelen kiírásban meghirdetett tervezési feladat elkészítésére vállalkozik,
2. amely azzal, hogy a pályázatát benyújtotta, a tervpályázati kiírás feltételeit magára nézve kötelezően elfogadta,
3. amely gazdálkodó szervezettel szemben *a 2015. évi CXLIII. törvény 25. § (3)-(4), valamint a 310/2015. (X. 28.) Korm. rendelet 18. § (4)-(5) bekezdése szerinti összeférhetetlenségi és a 17. § (3) bekezdése* szerinti kizáró okok egyike sem áll fenn,
4. amely nyilatkozik arról, hogy a szervezet képviseletében pályázatot benyújtó szerzők, társtervezők, munkatársak között van legalább egy fő építész, aki saját országában, vagy abban az országban, ahol munkáját végzi jogosult hivatalos építész tervezői munkavégzésre.

## A tervpályázat eredményeinek felhasználása:

A tervpályázat lezárását követően – a tervpályázati eljárásokról szóló 310/2015. (X. 28.) Korm. rendelettel összhangban – az Ajánlatkérőt a díjazott vagy megvásárolt tervpályázatok szerzőivel szemben további tervezési szolgáltatásra irányuló megrendelési kötelezettség terheli. Az Ajánlatkérő kötelezettséget vállal arra, hogy sikeres és eredményes pályázat lefolytatása esetén, a tervpályázatot követően hirdetmény nélküli tárgyalásos eljárást folytat le, amelyre meghívja a bírálóbizottság által ajánlott összes pályázót.

Ajánlatkérő az érintett pályázóval kötött szerződésben a szerzői jogról szóló törvény szerint meghatározza, hogy a díjazott és a megvételt nyert pályaművek tekintetében mely felhasználási jogokat szerez meg. Az ajánlatkérő a pályaművet részben vagy egészben további ellenszolgáltatás nélkül felhasználhatja a szerzői jog védelmére vonatkozó előírások betartásával.

## A tervpályázati eljárást követő szolgáltatás (tervezés) megrendeléséhez szükséges ajánlatkérői feltételek és követelmények, határidők:

Ajánlatkérő a tervpályázati eljárást követően lefolytatott hirdetmény nélküli tárgyalásos eljáráson kiválasztott tervezővel 2018. május 31-ig tervezői szerződést köt a könyvtár és tudásközpont engedélyezési és kiviteli terveinek elkészítésére. A tervezés időbeli ütemezése szerint az engedélyezési terveket 2018. október 31-ig, a kiviteli terveket a jogerős építési engedély kézhezvételét követő 3 hónapon belül, de legkésőbb 2019. április 30-ig el kell elkészíteni.

## A tervpályázatból való kizárás

A tervpályázat résztvevője – pályázó – (azaz a pályamű szerzője) az a természetes személy lehet:

1. aki azzal, hogy pályázatát benyújtotta, a tervpályázati kiírás feltételeit magára nézve kötelezőnek elfogadta,
2. akivel szemben a 2015. évi CXLIII. törvény 25. § (3)-(4), a 310/2015. (X. 28.) Korm. rendelet 18. § (4)-(5) bekezdése szerinti összeférhetetlenségi és a 17. § (3) bekezdése szerinti kizáró okok egyike sem áll fenn, így különösen nem indulhat pályázóként,

* aki a bírálóbizottság résztvevőjének a Polgári Törvénykönyvről szóló 2013. évi V. törvény 8:1. § 2. pontja szerinti hozzátartozója,
* résztvevőjével együtt azonos gazdálkodó szervezettel (ide nem értve, a Miniszterelnökséget, Budapesti Műszaki és Gazdaságtudományi Egyetemet, más, építészeti képzést folytató egyetemeket) áll munkaviszonyban, vagy munkavégzésre irányuló egyéb jogviszonyban, illetve azonos gazdálkodó szervezetben tulajdoni részesedéssel rendelkezik, vagy
* résztvevőjével egy éven belül közösen pályaművet nyújtott be.

A 2015. évi CXLIII. törvény 25. § (3)-(4) bekezdésében foglaltakon túl nem indulhat pályázóként továbbá

1. az a gazdálkodó szervezet, amelynek vezető tisztségviselője, felügyelőbizottsági tagja vagy a gazdálkodó szervezetben tulajdoni részesedéssel rendelkező tagja, illetve ezeknek a hozzátartozója a bírálóbizottság résztvevője, vagy
2. az a gazdálkodó szervezet, amellyel a bírálóbizottság bármely résztvevője munkaviszonyban vagy munkavégzésre irányuló egyéb jogviszonyban áll.

A tervpályázat résztvevője – a pályázó – az a gazdálkodó (jogi személy, egyéni vállalkozó, egyéni cég vagy személyes joga szerint jogképes szervezet) lehet,

1. amely azzal, hogy a pályázatát benyújtotta, a tervpályázati kiírás feltételeit magára nézve kötelezően elfogadta,

2. amely gazdálkodó szervezettel szemben a 2015. évi CXLIII. törvény 25. § (3)-(4), valamint a 310/2015. (X. 28.) Korm. rendelet 18. § (4)-(5) bekezdése szerinti összeférhetetlenségi és 17. § (3) bekezdésekben felsorolt kizáró okok egyike sem vonatkozik.

A tervpályázat résztvevőjének (szerzőjének) társtervezője, munkatársa az lehet, akivel szemben a 310/2015.(X.28.) Korm. rendelet 18. § (4) szerinti összeférhetetlenségi okok egyike sem áll fenn.

A tervpályázaton egy pályázó csak egy pályaművel vehet részt, egy pályamű csak egy megoldási javaslatot tartalmazhat.

A Bírálóbizottság a tervpályázatból kizárja

1. a tervcsomag felbontása nélkül a feladási határidő (2018. március 12. napjának 23 óra 59 percig) után kézbesítésre átadott küldeményt,
2. a titkosságot sértő pályázatot,
3. a tervpályázati dokumentációban meghatározott tartalmi követelményeket nem teljesítő pályamunkát,
4. formai hiba a pályamű bírálatát ellehetetleníti,
5. a „részvételi feltételeket” nem teljesítő, azoknak nem megfelelő pályázókat,
6. azon pályaműveket, melyhez a csatolt digitális állomány jelszóval védett, vagy nem megnyitható.

*Amennyiben a kizárás okai*

1. a lezárt borítékok felbontásakor bizonyosodnak be, a Bírálóbizottság a pályázatok megállapított sorrendjében nevezi meg a díjazott és megvett pályázatokat, és a szabálytalanság miatt kizárt pályázók pályázati díját, illetve megvételét nem adja ki,
2. amennyiben a Bírálóbizottság utolsó plenáris ülését követő 2 hónapon belül bizonyosodik be a „részvételi feltételek” teljesítésének elmaradása, úgy az Ajánlatkérő a szabálytalan pályázó eredményét semmisnek tekinti, és ilyen esetben a pályázati díj, illetve megvétel az Ajánlatkérőnek visszajár.

## A tervpályázat lebonyolításának időtáblázata

1. Tervpályázat kiírás közzétételének kezdete

**2017. december 22.**

1. Kérdések beérkezésének, feltöltésének határideje

**2018. január 23. 23:59**

1. Kérdésekre adott válaszok közzétételének határideje

**2018. január 30. 23:59**

1. Pályaművek postára adásának határideje

**2018. március 12. 23:59**

1. Pályázat eredményének kihirdetése

**2018. április 12.**

# A BÍRÁLÓBIZOTTSÁG

## A Bírálóbizottság összetétele:

**Szavazásra jogosult tagok:**

Elnök: Hegedűs Zoltán alpolgármester

Társelnök: Dr. Hajnóczi Péter okl. építészmérnök

Tagok: Prof. Dr. Bachmann Bálint DLA építőművész, okl. építész, egyetemi tanár

Dienes János okl. építészmérnök

Kiszely Róbert okl. építészmérnök

Kruppa Gábor Ybl díjas okl. építészmérnök

Soós Csilla igazgató, Németh László Városi Könyvtár

Póttag: Novák Péter okl. építészmérnök

**Szavazásra nem jogosult szakértők:**

dr. Takács Ádám jogi szakértő

Mucsi László okl. építőmérnök, a Bírálóbizottság titkára

Szenti Csilla főlevéltáros, osztályvezető

## A Bírálóbizottság munkája

A Bírálóbizottság a vonatkozó jogszabályok, a kiírásban foglaltak, valamint az Elnök által előterjesztett és a tagok által jóváhagyott munkaterv szerint végzi munkáját, tagjai tanácsadási és szavazati joggal, szakértői tanácskozási joggal rendelkeznek. Döntéseit többségi szavazással hozza, munkájáról a jogi szakértő – folyamatos, nem szószerinti – jegyzőkönyvet vezet.

A Bírálóbizottság az egyes pályaművekről részletes szakmai bírálatot készít. A pályázattal kapcsolatos összegző megállapításait zárójelentésben rögzíti, azt átadja az Ajánlatkérőnek, aki az abban foglaltak alapján teszi közzé a tervpályázat eredményéről vagy eredménytelenségéről szóló tájékoztatót.

A Bírálóbizottság munkája nem nyilvános. A Bírálóbizottság döntése végleges, a döntés ellen fellebbezni nem lehet.

# A TERVPÁLYÁZAT LEBONYOLÍTÁSA

## A pályázat meghirdetése

A *310/2015 (X. 28.) Korm. rend. 19. § (2) bekezdése* alapján a tervpályázati kiírás az Európai Unió Hivatalos Lapjában és a hirdetmények elektronikus napilapjában (TED adatbank) kerül közzétételre.

## Pályázati jelentkezés és dokumentáció beszerzése

Figyelemmel *a 310/2015. (X. 28.) Korm. rendelet 20. § (6) bekezdésére és a Kbt. 39. § (1) bekezdésére*, a Pályázó a honlapról díjmentesen töltheti le a tervpályázati dokumentációt **2017. december 22. és 2018. március 12. között**.

**TERVPÁLYÁZATI DOKUMENTÁCIÓ LETÖLTÉSE:**

Az eljárásban való részvétel feltétele a tervpályázati dokumentáció letöltésének visszaigazolása.

A tervpályázati dokumentáció letöltését a gazdasági szereplőnek **a letöltött dokumentáció mellékletét képező kitöltött és cégszerűen aláírt visszaigazoló adatlap lebonyolító szervezetnek történő megküldésével (faxon és/vagy e-mailen) kell igazolnia**.

A tervpályázati dokumentáció a fentebb megjelölt honlapon a tervpályázati kiírás megjelenésének napjától elérhetőek.

A letöltött dokumentumok kizárólag a pályamű készítésére, jelen tervpályázat során használhatóak fel.

## Helyszíni szemle

Az Ajánlatkérő, tekintettel arra, hogy a tervezési terület nagy része szabadon bejárható és a tervpályázati kiírás teljes alkotói szabadságot biztosít a résztvevők számára, külön helyszíni szemlét és bejárást nem tart.

## A tervpályázati kiírással kapcsolatos kérdések és ezekre adott válaszok

**Kérdések**

A pályázók a tervpályázattal és a tervpályázati kiírással kapcsolatban kérdésekkel **2018. január 23. 23 óra 59 percig,** kizárólag elektronikus úton, a http://www.eszker.eu/konyvtar-es-tudaskozpont-epiteszeti-megfogalmazasa/ pályázati linken keresztül fordulhatnak az Ajánlatkérőhöz.

A 310/2015. Korm. rendelet 21. § (9) bekezdése szerint:

„*Azok a személyek és szervezetek, amelyek a tervpályázat dokumentációját beszerezték- az abban megadott határidőn belül írásban, a* ***titkosság feltételeinek betartásával****- a tervpályázati feladattal kapcsolatban kérdéssel fordulhatnak az ajánlatkérőhöz.*”

**Válaszok**

A határidőben feladott kérdéseket az Ajánlatkérő, illetve a nevében eljáró Bírálóbizottság **2018. január 30. 23 óra 59 percig** megválaszolja, és az összes kérdést és az azokra adott válaszokat a fenti elérhetőségen teszi közzé és küldi el a regisztrált pályázóknak.

Ajánlatkérő a fenti elérhetőségen történő közzétételt tekinti hatályos közlésnek.

A kérdésekre adott válaszok a dokumentáció részét képezik, azokkal a tervpályázati kiírás értelemszerűen (*a 310/2015. Korm. rendelet 21. § (7)-(8) bekezdéseiben* meghatározottak szerint) módosulhat.

## A tervpályázati dokumentáció véglegesítése

Ajánlatkérő legfeljebb a kérdések megválaszolásának időpontjáig a tervpályázati dokumentációt a bírálati szempontok értékelési szempontok és az alkalmassági követelmények kivételével módosíthatja, kiegészítheti, illetve a tervpályázat lebonyolításától visszaléphet.

## A pályaművek benyújtása

A pályaművek a dokumentáció mellékletét képező **CÍMZÉSLAP** felhasználásával, kizárólag ajánlott, postai azonosítóval ellátott postai, vagy regisztrált gyorspostai küldeményként nyújthatók be, a címzéslapon megadott címre.

**Feladó megnevezése:**

**Hódmezővásárhely Megyei Jogú Város Polgármesteri Hivatala**

**6800 Hódmezővásárhely Kossuth tér 1.**

A díjazásban, megvételben nem részesült pályázatok későbbi azonosítása a feladónál maradó feladóvevény ragszáma alapján történik.

**A pályaművek postára adási határideje: 2018. március 12. 23 óra 59 perc**

A benyújtás időpontjának a postai bélyegző keltét kell tekinteni. A késve benyújtott pályaműveket a Bírálóbizottság a csomag felbontása nélkül a pályázatból kizárja.

# A PÁLYAMŰVEK DÍJAZÁSA ÉS EREDMÉNYHIRDETÉSE

## A pályaművek díjazása

A pályaművek díjazására és megvételére szánt összeg: (bruttó) **38 000 000 Ft**

A díj legnagyobb összege: (bruttó) **10 000 000 Ft**

A megvétel legkisebb összege: (bruttó) **1 000 000 Ft**

A díjak bruttó összegek, melyek az áfát és egyéb járulékokat tartalmazzák, adóköteles bevételek. A díjak a közteherviselés szabályaira tekintettel kerülnek megfizetésre.

A Bírálóbizottság a beérkezett pályázatok egymáshoz viszonyított értéke alapján a fenti értékhatárok között szabadon határozza meg a díjak és a megvételek összegét.

A díjak és megvételek teljes körűen tartalmazzák az egyes pályaművekben szereplő építészeti alkotások jelen kiírásban foglalt terjedelmű felhasználásának arányos mértékű szerzői jogdíját.

A Bírálóbizottság megfelelő színvonalú pályaművek beérkezése esetén a teljes rendelkezésre álló összeget kiadja, és törekszik arra, hogy egy győztes pályázót hirdessen ki.

Eredménytelennek minősíti a pályázatot, ha egyetlen pályaművet sem talál díjazásra, vagy megvételre alkalmasnak, és csökkentheti a díjazásra, vagy (és) megvételre fordított összeget, ha a tervpályázatot a hasznosíthatóság szempontjából csökkent értékűnek minősíti.

## A tervpályázat eredményhirdetése és nyilvános ismertetése

A Bírálóbizottság döntése alapján az Ajánlatkérő a tervpályázati eljárás eredményét kihirdeti, és a pályázati díjakat, illetve a megvételeket a díjazott művek szerzőinek (vagy azok meghatalmazottjainak) legkésőbb az eredményhirdetést követő 30 napon belül kifizeti.

Az eredményhirdetés 2018. április 12-ig megtörténik, pontos idejét a tervpályázat honlapján keresztül teszik közzé. A tervpályázati eljárás eredményhirdetése nyilvános, helyszíne a hódmezővásárhelyi Városháza Díszterme (Hódmezővásárhely, Kossuth tér 1. 1. emelet 5.)

Ajánlatkérő lehetővé teszi, hogy a MÉK vonatkozó előírásai szerint a tervpályázati eljárás eredménye megjelenjen a Magyar Építész Kamara honlapján. A tervpályázati eljárás zárójelentését az Ajánlatkérő a pályázat honlapján közzéteszi.

Az ajánlatkérő azon beérkezett pályamunkákat, melyeknél a pályázó hozzájárul – nyilvánosan, később meghatározott helyen és időpontban – bemutathatja.

**Az ajánlatkérő a díjazásban, illetve megvételben nem részesült pályaműveket nem őrzi meg, azokat az eredményhirdetést követő 180 napon belül a postai ragszám alapján a pályaművek készítőinek visszaadja.**

## A pályaművek és a tervpályázati eredmények felhasználása

A díjazásban és megvételben részesült pályamunkák esetében az Ajánlatkérő megszerzi azok felhasználási jogait.

A beérkezett pályaművekben megfogalmazott ötletekkel, lehetséges megoldási javaslatokkal kapcsolatban az Ajánlatkérő fenntartja magának a jogot arra (és a Pályázók a beadással ezt elfogadják), hogy a díjazott vagy megvásárolt pályaművekben szereplő településrendezési, építészeti, tájépítészeti, illetve képzőművészeti, egyéb ötleteket, megoldási javaslatokat, egészben vagy részben, a jelen kiírásban foglaltak szerint szabadon felhasználhassa.

# A TERVEZÉSI FELADAT

## Általános ismertetés, előzmények

Hódmezővásárhely az ország délkeleti részében, Csongrád megyében, a Csongrádi-sík tájegységben helyezkedik el. A város jelenlegi pozícióját tekintve a megyeszékhely Szeged és a két országhatár közelsége, valamint az új M43-as autópálya és a felújított 47. sz. főút előnyeit élvezi. Lakónépessége 45 434 fő, (2017. január 1-jei adat), területi kiterjedése rendkívül nagy, közel 49 ezer hektár. Településszerkezete a mezővárosok hagyományait tükrözi, területének több mint 95%-át a külterület és volt zártkertek teszik ki.

A város közigazgatási területének súlypontjától ÉNy-i irányban helyezkedik el a központi belterület, amelyet 7-10 km távolságban karéjoznak az 1950-es években kialakított egyéb belterületek (Batida, Erzsébet, Kútvölgy, Szikáncs és a Mártélyi Tájvédelmi Körzet északi csúcsán elhelyezkedő Mártély üdülőterület). Az egyéb belterületek között szórtan helyezkedik el a városra jellemző, évszázadok során kialakult, napjainkra azonban egyre fogyatkozó tanyavilág.

A szomszédos településekről sugár-irányban a központi belterületre vezető országutak közül a város legfőbb szerkezeti gerincét a 47 sz. főközlekedési út, valamint az ezt kísérő Szeged-Békéscsaba vasútvonal jelenti.

A városi élet legfőbb színterét, a köznapi nyelv szerint a „várost” a központi belterület jelenti. Ennek napjainkra kialakult szerkezete több kisebb település összeépülésével jött létre. (Ezek a településrészek képezik a lakókörzeteket is: a korábbiak a Városközpont, Susán, (a hajdani Vásárhely területén), Tarján és Tabán, majd a későbbiek Csúcs, Újváros, Kertváros, Hódtó és Béke telep).

A város közintézményekkel jól ellátott, különösen a kultúra területén országos ismertségű, rangos intézményekkel bír. Az Alföldi Galéria a városközpontban (Kossuth tér), a Tornyai János Múzeum, és a Bessenyei Ferenc Művelődési Központ a Dr. Rapcsák András utca elején található. A városközponttól kissé távolabb, az Andrássy utcán kapott helyet az Emlékpont Múzeum, a Németh László Városi Könyvtár és Pósa Lajos Gyermekkönyvtár, valamint a Bajcsy-Zsilinszky utcán a Magyar Nemzeti Levéltár Csongrád Megyei Levéltár Hódmezővásárhelyi Levéltára.

A hódmezővásárhelyi Németh László Városi Könyvtár és Pósa Lajos Gyermekkönyvtár (továbbiakban könyvtár), a város legnagyobb gyűjteménnyel rendelkező egyetlen nyilvános könyvtára. Az 1880-ban alapított, 1907-ben megnyitott közkönyvtárban már az első könyvtárkezelőnek is különös gondja volt a helyi szerzők műveire, a városról szóló könyvek beszerzésére. Mivel az intézmény 1952-től 1973-ig megyei könyvtár volt, az 50-es évek közepétől tudatos, majd 1964-től jogszabályban is elismert helyismereti gyűjtés megyei gyűjteményt hozott létre. Az intézmény ma az Andrássy út 44. szám alatt átalakított polgári lakóházban működik. Épületét régen kinőtte, a modern kor kihívásainak már csak nagyon nehezen tud megfelelni. A funkcióbővítések miatt szükségessé vált toldalékok építészeti és szerkezeti kialakítása sok kívánni valót hagy maga után, sok a beázás, a szerkezeti és esztétikai probléma. Az intézmény bővítése felújítása szükségszerű, azonban a jelenlegi helyén ennek realitása nincs.

Magyar Nemzeti Levéltár Csongrád Megyei Levéltár Hódmezővásárhelyi Levéltára (továbbiakban levéltár) Bajcsy-Zsilinszky utca 25. sz. alatti épülete valaha lakóház és műhely volt. Eredetileg a városházán működött, majd 1992. évben költözött mostani helyére. Az intézmény 340 m2-es, galériázott, összesen 425 m2-es raktárában 2907 folyóméter irat elhelyezését tudja biztosítani. Az irodai szárnyban vezetői iroda, levéltárosi szoba, kutatóhelyiség, munkaszobák és kiállító termek találhatók, amelyekben 3 állandó kiállítás működik. Ebben a szárnyban vannak a kiszolgáló helyiségek és a könyvkötő műhely is. A meglehetősen szűk ingatlan az intézmény fejlesztését helyben nem teszi lehetővé, ugyanakkor a minél jobb szolgáltatási színvonal biztosítása érdekében a fejlesztés szükséges.

## Tervezési helyszín ismertetése

A könyvtár és tudásközpont új épületének helye a Kossuth tér keleti oldalán, az Ótemplom és az Andrássy utca, valamint a Szőnyi utca és az Andrássy utca 2-4-6. sz. lakóépület között kialakított, mintegy 3000 m2 nagyságú ingatlan lesz, amely jelenleg kisebb részben beépített – a tér keleti oldalán fszt+4 emeletes lakóépület, népszerű nevén a “Sarokház” áll -, nagyobb részben intenzíven gondozott közpark. Gépjárművel és gyalogosan is könnyen megközelíthető, a villamos vasút (tram-train) elkészültét követően a közösségi közlekedéssel még egyszerűbbé válik. Az ingatlan közműellátása valamennyi közmű vonatkozásában biztosított.

Az épület az ingatlanon kijelölt 2728 m2–es építési helyen belül a kötelező védőtávolságok betartásával bárhová telepíthető.



## Általános tervezési követelmények

A könyvtár és tudásközpont épülettömegének kialakításakor figyelembe kell venni, hogy az épület tömege illeszkedjen a városi szövet építménymagasságához. Fontos, hogy érvényesüljön a városközponti elhelyezkedés forgalomnövelő hatása, valamint az egységes városképi megjelenés, amely figyelembe veszi a Kossuth tér városépítészeti arculatát, az örökségvédelmi szempontokat. A javasolt megoldásoknak meg kell felelniük a XXI. század építészeti követelményeinek, ugyanakkor illeszkedniük kell a belváros településképi karakteréhez, sajátos megjelenéséhez, hangulatához („a hely szelleme”).

Az új épületnek funkcionálisan ki kell elégítenie a modern könyvtárakkal szemben támasztott követelményeket („közösségi tér, ahol olvasni is lehet”), biztosítania kell a levéltár működési feltételeit, valamint különböző kulturális rendezvények – kamarakiállítások, társadalmi és kulturális célú konferenciák előadások, kamarakoncertek - helyszínét.

Az ingatlanon található fszt+4 emeletes lakóépülettel kapcsolatban Ajánlatkérő nem tesz kötelező érvényű előírásokat, a pályázókra bízza annak eldöntését, hogy elbontását javasolják, esetleg részben vagy egészben felhasználják az új épület kialakítása során.

Az ingatlanon álló köztéri alkotás, Somogyi József Szántó Kovács János című szobra megtartandó, az ingatlanon belül bárhová áthelyezhető.

A pályázat kiírója ugyanakkor több tekintetben szabadságot kíván biztosítani a pályázók számára. A jelenleg hatályos szabályozási előírásokat irányadónak kell tekinteni, de azoktól el lehet térni, módosítást lehet javasolni.



## Tervezési program:

Az épületben az alapkoncepció szerint 3 fő funkció – közösségi tér, könyvtár és levéltár – együttműködését kell megvalósítani. A könyvtár és a levéltár megközelítése a főbejáraton keresztül történjen, ugyanakkor mindkét intézmény számára szükséges biztosítani teherforgalmi (személyzeti) bejáratot is. Egyes funkciók mindkét intézmény számára fontosak, ugyanakkor összevonhatók, vagyis nem szükséges intézményenként külön-külön biztosítani. Ezek a funkciók: 100 fh és 60 fh rendezvénytermek, oktatószoba, teherforgalmi (személyzeti) bejárat.

Ajánlatkérőnek nem célja, hogy az új intézményben lakó vagy szállás jellegű funkciók is helyet kapjanak.

### ****Közösségi terek:****

A közösségi terek kiszolgáló funkciójukon túl több feltételnek kell megfelelniük: egyrészt biztosítani kell az épület funkcióinak működését, másrészt egyéb szolgáltatások számára is meg kell teremteni a feltételeket. Az alábbi lista tartalmazza a tervezendő helyiségeket és azok alapterületét. A megadott adatok tájékoztató jellegűek, azoktól ± 20%-kal el lehet térni.

Helyiséglista:

* aula 150 m2
* recepció normatívák szerint
* kávézó 40 férőhely normatívák szerint
* turisztikai információs pont 20 m2
* ajándékbolt 20 m2
* ruhatár és csomagmegőrző normatívák szerint
* szociális helyiségek normatívák szerint

Az épület egyik fő helyisége az aula, amely közlekedőterek biztosításán túl helyet adhat kisebb rendezvényeknek, kamarakiállításoknak is. Az aulából érhetők el azok a szolgáltatások, amelyek az könyvtár és tudásközpont működését támogatják: kávézó, recepció, turisztikai információs pont, ajándékbolt, szociális helyiségek.

A 40 férőhelyes kávézó az aulából és az utcáról egyaránt elérhető, csak ital és csomagolt élelmiszerek, szendvicsek fogyasztása lehetséges.

A ruhatárban a kabátok tárolásán túl csomagmegőrzésre is legyen lehetőség. Sem a könyvtárba, sem a levéltárba nem lehet csomagot, táskát bevinni. Célszerű lenne a csomagokat a ruhatárban elhelyezni.

### ****Könyvtár:****

Az intézmény ma az Andrássy út 44. szám alatt átalakított polgári lakóházban működik, alkalmazottai száma 18 fő. Jelenlegi teljes könyvállománya – felnőtt és gyermek könyvek, helyismereti kiadványok, dokumentumok - 212 ezer kötet (5452 fm), amely folyamatosan megújul. Évente 3-4 ezer darab kötetet selejteznek le, és 6-7 ezer új könyvet vásárolnak.

A könyvtárban 1 év alatt mintegy 70 ezer látogató fordul meg, a napi egyidejűségi mutató eléri a 150 főt. A klasszikus könyvtári funkciók mellett egyéb kulturális feladatokat is ellátnak, például több civil szervezet tartja rendszeresen összejöveteleit a könyvtár termeiben és számos könyvbemutató és kamaraelőadás színhelye a könyvtár olvasóterme.

Az alábbi lista tartalmazza a tervezendő helyiségeket és azok alapterületét. A megadott adatok tájékoztató jellegűek, azoktól ± 20%-kal el lehet térni.

Helyiséglista:

* felnőtt olvasótér, kölcsönzés, folyóirat-olvasó 600 m2,
* tinédzserzóna 100 m2
* gyermekolvasó, kölcsönzés 200 m2
* gyermekfoglalkoztató 50 m2
* rendezvényterem 100 férőhely normativa szerint
* rendezvényterem 60 férőhely normativa szerint
* helyismereti különgyűjteményi és kutatószoba 55 m2
* Németh László emlékszoba 100 m2
* csoportszoba/oktatószoba, 40 m2
* számítógépes oktató/olvasószoba 50 m2
* multimédiás részleg 25 m2
* klubhelyiség/xbox játékok, 15 m2
* 1 db feldolgozó munkaszoba, 90 m2
* digitalizáló 50 m2
* igazgatóság 80 m2
  + igazgató,
  + igazgatóhelyettes,
  + gazdasági vezető,
  + titkárság,
  + tárgyaló,
* személyzeti helyiségek normatívák szerint
  + szem. bejárat,
  + öltöző,
  + kétnemű szociális blokk zuhanyozóval,
  + teakonyha, étkező
* könyvkötő műhely raktárral 60 m2
* könyvraktár 600 m2
* hulladéktároló 30 m2
* látogatói szociális blokkok, közlekedők,

gépészeti helyiségek, lift, egyéb kiszolgáló helyiségek normatívák szerint

A felnőtt olvasótérben szabadpolcos rendszerben helyezik el a könyvállomány cca. 40%-át. Ebben a légtérben történik a kölcsönzés és itt kap helyet a folyóiratolvasó is, valamint egy cca. 20 m2-es, a látogatók által használt területtől pultokkal elválasztott, az olvasószolgálat számára biztosított terület.

A könyvtárban rendszeresen vannak különböző rendezvények, könyvbemutatók, irodalmi estek, kamarakoncertek. Ezeket a 100 férőhelyes és a 60 férőhelyes rendezvénytermekben lehet majd megtartani. A termek előadó jellegűek, berendezésük rögzített.

A helyismereti és különgyűjteményi szoba egyben kutatói szoba is. Itt kell kialakítani a kutatói helyeket azok számára, akik a könyvtárban tárolt anyagokból, dokumentumokból szeretnének információhoz jutni.

A könyvtárban tartanak képzeseket, iskolai tanrendbe beillesztett foglalkozásokat. A tanórai jellegű programok számára az oktatószoba és a számítógépes oktató szoba szolgál. A számítógépes oktató szoba berendezése rögzített, az oktatószoba azonban kisebb létszámú előadások megtartására is lehetőséget nyújthat.

A munkaszobák közül a feldolgozói munkaszobában történik a szakmai munka. A helyiséglistában megadott alapterület a szükséges helyigényt takarja.

Az igazgatóság 4 különálló irodából és egy 12 férőhelyes tárgyalóból áll, a helyiségek összes alapterülete 80 m2. Helyet kell biztosítani az igazgatói, az igazgatóhelyettesi és a gazdaságvezetői iroda, valamint a közös titkárság számára.

A személyzeti helyiségeket 25 főre kell méretezni, a nemek közötti arány 70-30 % a nők javára. Ebben a blokkban kell elhelyezni azokat a kiszolgáló helyiségeket is, amelyek kialakítása kötelező: mosókonyha, tisztítószer és takarítószer tároló.

A könyvkötő műhely állományvédelmi feladatot lát el, amikor a régi, sérült könyvek javítását és újrakötését, valamint a tárolt napilapok bekötését végzi. A tevékenységnek nagy a hely és eszközigénye, sokféle eszközt használnak, és nagy asztalfelületek kellenek. Közvetlenül kapcsolódjon hozzá az anyagraktár.

A könyvtár könyvállományának 60%-át raktárban tárolják, ezért annak épületen belüli helye és mérete fontos szempont. A raktárhelyiségnek száraznak és jól szellőztethetőnek kell lennie, és kapcsolattal kell rendelkeznie az épület teherforgalmi bejáratával. A raktár a térszín alatt is elhelyezhető, ebben az esetben az olvasóterem és a raktár közötti kapcsolatot felvonóval kell megteremteni. Az iratok tárolása tömör polcos rendszerben történik.

### ****Levéltár:****

A levéltár ma a Bajcsy-Zsilinszky út 25. szám alatt régi polgári lakóházban működik, alkalmazottai száma 10 fő, raktáraiban mintegy 3000 fm iratot őriznek. A klasszikus levéltári funkciók mellett egyéb kulturális és oktatási feladatokat is ellátnak. A levéltári adatok nem tudományos felhasználása egyre népszerűbb, ezért egyre több ügyfél keresi fel a levéltárat például családfa kutatás céljából.

Az alábbi lista tartalmazza a tervezendő helyiségeket és azok alapterületét. A megadott adatok tájékoztató jellegűek, azoktól ± 20%-kal el lehet térni.

Helyiséglista:

* vezetői szoba 20 m2
* könyvtár-tárgyaló 40 m2
* 3 db levéltárosi szoba 40 m2
* fogadószoba 20 m2
* iratrendező szoba 40 m2,
* kutatószoba 60 m2
* állandó kiállítások tere 40 m2
* digitalizáló 20 m2
* fotós műhely 20 m2
* személyzeti helyiségek normatívák szerint
  + szem. bejárat,
  + öltöző,
  + kétnemű szociális blokk zuhanyozóval,
  + teakonyha, étkező
* könyvkötő műhely raktárral 60 m2
* iratraktár 600 m2
* iratátvevő szoba 20 m2
* fedett gépkocsi beálló
* hulladéktároló 10 m2
* látogatói szociális blokkok, közlekedők,

gépészeti helyiségek, lift, egyéb kiszolgáló helyiségek normatívák szerint

A levéltárnak az általa őrzött dokumentumok nyilvánosságát, kutathatóságát biztosítania kell, ezért fontos helyiség a kutatószoba, ahol 6 kutatói hely kerül kialakításra. A helyiségben további két, a felügyelői és iratkezelői munkahely van még, valamint a kutatást segítő eszközöket – microfilm olvasók, számítógépek - is el kell tudni helyezni. A kutatóteremhez kapcsolódóan külön szociális blokkot kell tervezni.

A levéltárban őrzött történelmi jelentőségű iratokról, térképekről, fotókról digitális másolat készül, ami a digitalizálóban vagy a fotós műhelyben történik. A fotós műhely ablaktalan helyiség, ahol rögzített kamerával készülnek a képek.

A levéltárba beszállított iratokat az iratátvevő szobában veszik át, amely közvetlenül kapcsolódik a fedett gépkocsi beállóhoz, amit egyszerre 1 gépkocsi számára kell biztosítani. Az iratok szortírozása, rendezése az iratrendezőben történik, majd a rendszerbe szedett dokumentumok az iratraktárba kerülnek.

A levéltár gyűjti és megőrzi, papíralapon tárolja a dokumentumokat, vagyis a tárolt dokumentumok száma egyre növekszik, ezért az intézmény számára fontos a megfelelő alapterületű és kialakítású raktár, aminek speciális feltételeknek is meg kell felelnie. A levéltár raktára ablak nélküli, az ajtó legalább 120 cm széles fémajtó lehet. Szennyvízcsatorna, gázvezeték, nyomás alá helyezhető vízvezeték nem haladhat rajta keresztül. Szükséges a tűzvédelmi szakaszolás, nagy érzékenységű tűzjelző rendszer kiépítése, a hatékony szellőztetés és a viszonylag állandó páratartalom biztosítása. Az iratraktár a térszín alatt is elhelyezhető, ebben az esetben a kutatóterem, az irodák és a raktár közötti kapcsolatot felvonóval kell megteremteni. Az iratok tárolása tömör polcos rendszerben történik.

A személyzeti helyiségeket 12 főre kell méretezni, a nemek közötti arány 60-40 % a nők javára. Ebben a blokkban kell elhelyezni azokat a kiszolgáló helyiségeket is, amelyek kialakítása kötelező: mosókonyha, tisztítószer és takarítószer tároló.

A levéltár jelenleg 3 állandó kiállításnak ad helyet, ebből 2 az új épületben is berendezésre kerül. A kiállítóterek önálló, megközelíthetőségét biztosítani kell.

A könyvkötő műhely állományvédelmi feladatot lát el, amikor a régi, sérül könyvek javítását és újrakötését, valamint a tárolt napilapok bekötését végzi. Tevékenységük Csongrád megye valamennyi levéltára számára nyújt szolgáltatást. A műhelyben 2 fő dolgozik. A tevékenységnek nagy a hely és eszközigénye, sokféle eszközt használnak, és nagy asztalfelületek kellenek. Közvetlenül kapcsolódjon hozzá az anyagraktár.

## Közlekedés

A tervezési terület gépjárművel, közösségi közlekedéssel és gyalogosan is megközelíthető. A város közlekedésének fejlesztésére készülő tram-train nyomvonala a tervezési terület határán halad, megálló az ingatlan Andrássy úti sarkánál lesz, az üzembehelyezésének várható időpontja 2021. év.

A tervpályázat során a pályázóknak javaslatot kell adniuk a parkolás és a teherforgalmi megközelítés biztosítására. A parkolók számának meghatározása az OTÉK előírásai alapján történhet, elhelyezésükre az elsődleges helyszín az Andrássy utca 2-4-6. sz. lakóépület és a Cseresnyés Kollégium közötti terület. Itt a város térszín alatti parkoló kialakítását tervezi, amely nem cask az intézmény, hanem az egész városrész számára biztosítaná a parkolás lehetőségét. A terület megközelítése elsősorban az Oldalkosár utca felől másodsorban a Szőnyi utca felől, esetleg a kettő kombinációjával lehetséges. Az épület teherforgalmi megközelítését is ezekből az irányokból, a térszín alatti szinten kialakított nyomvonalon lehet megoldani.

Hódmezővásárhelyen jelentős a kerékpáros közlekedés, ezért gondolni kell kerékpártárolók helyének kialakítására is.

## Örökségvédelem

Hódmezővásárhely 19. század eleji képe - ha a városközpontot vesszük figyelembe - lényegesen különbözött a századforduló után kibontakozó városképtől. A főtéren a földszintes házakat emeletes eklektikus, szecessziós, neobarokk és historizáló stílusjegyeket hordozó emeletes épületek váltották fel, polgárias jelleget adva a városközpontnak. Ezzel élesen szemben álltak a szélesen elterülő falusias képet mutató városrészek. A közvetlen városközpont és a János tér, valamint a főútvonalak mentének kivételével a város többi része továbbra is elütött ettől a városias külsőtől. A főutcákból nyíló utcákon földszintes, többnyire vályog-, vagy vertfalú parasztházak sorakoztak.

### ****Városrendezés, városkép****

A városkép fejlődésére döntő hatással volt a főtér átalakítása, amely egyben a piac helyéül szolgált és a városból kivezető fontosabb útvonalak csomópontja volt. A Kossuth tér néhány épület kivételével (Ógimnázium, Ótemplom) szinte teljesen átépült a századforduló körüli években. Az ide torkolló főbb utcák utcavonalainak szabályozásával, kiegyenesítésével és az új emeletes házakkal, a város központi része nagy lépést tett előre a városias megjelenés felé. Az új városházát a főgimnáziummal egy vonalban építették, és az ott lévő földszintes, nyeregtetős házakat lebontották. A városháza mellett épült fel az új gimnázium. A két épület alatt emelték az árvízvédelmi kőfalat a régi tópart vonalát követve.

Az Ógimnázium előtt, a mai Kossuth tér közepén álló régi földszintes városházát és a mellette lévő épületeket lebontva a tér négyszögletessé vált és lényegesen megnagyobbodott.

Határozatot hoztak az új épületek előtt (Városháza, Fekete Sas) a területek befásításáról, parkosításáról. A Kossuth téren Prónai József vállalkozóval a tanács artézi kutat fúratott 1905-ben. A Sas előtti parkot fákkal és bokrokkal ültették tele. Az artézi kutat a Fekete Sas keleti részén húzódó park közepén, az aszfaltjárdától 1 méter távolságra helyezték el, medencéjén Pásztor János Korsós lány c. szobrát 1908-ban állították fel.

### ****Középítkezések****

A századforduló idején a közigazgatás átszervezését követően a városi funkciók (jogszolgáltatás, kereskedelem, hitelélet) kiterjesztése, a gazdasági fellendülés eredményeként középületek egész sorával gyarapodott a város. A mennyiségi változások egyben minőségi ugrást is jelentettek. A mezővárosi jelleg fokozatos átalakulása játszódott le, mely a polgári fejlődés, az anyagi gyarapodás és vagyonosodás fokmérőjeként a középítkezésekben nyilvánult meg legszembetűnőbben és legmaradandóbban.

A megnövekedett igényeket már egyáltalán nem elégítette ki a régi földszintes városháza. Egyes hivatalokat kénytelenek voltak a város különböző pontjain bérelt épületekben elhelyezni.

A főtér arculatának megváltozása az új városháza felépítésével kezdődött, mely Ybl Lajos tervei szerint 1892-1893-ban készült el az Ógimnázium vonalában. Az épületet Kovács Sándor és Kruzslicz Péter építőmesterek kivitelezték és 1894. január 18-án avatták föl. A székház eklektikus stílusával, historizáló elemekkel (reneszánsz párkányok, lizénák, rokokó füzérek) díszített homlokzatával, 56,5 méter magas tornyával meghatározza a főtér hangulatát.

1902-ben emelték a járásbíróság új székházát a régi „Sas" telkén. Az épületet Wagner Gyula budapesti építész tervezte eklektikus stílusban. Hamarosan megvalósul a régi Fekete Sas helyén a Pártos Gyula által tervezett új szálloda is. Itt alkalmaztak először vasbeton mennyezetet, melynek szerkezetét dr. Zielenszky Szilárd műegyetemi tanár tervezte. A belső kiképzés, a díszvakolások és a külső megjelenés összhatásának eredményeként a város egyik legszebb neobarokk stíluselemeket felhasználó eklektikus épülete lett. A szálloda Kruzslicz Péter kivitelezésében, 1905 végére készült el, az ünnepélyes megnyitásra karácsonykor került sor.

A tér északi oldalán lévő földszintes házak helyén a századfordulót követő évtizedben emelt három díszes épület tervezője a szegedi építész Müller Miksa volt. Az egyik legnagyobb vásárhelyi pénzintézet, a Nagytakarék jelentős szerepet játszott a város gazdasági életében. 1869-ben alapították és hosszú ideig bérelt helyiségekben működött. Először a Hódi Pál utcára beforduló bérházát építtette meg, amely 1906-ban készült el. Az impozáns eklektikus homlokzat a Hódi Pál utcai oldalon részletekben gazdag gipszdomborművekkel díszített.

Az intézet székháza közvetlen e bérpalota mellett 1907-ben épült. Kupoláján a Merkúr szoborral, a város egyik jellegzetes látványossága. A homlokzat és a kapubejárat kialakítása, a belső térkiképzés és arányrendszer, a faragott fa burkolatok, a gipsz domborművek a szecesszió stílusjegyeit viselik.

A Nagytakarék mellett az elbontott földszintes Dosics ház helyén emelték a görög egyház palotáját, mely 1910-ben készült el és 15 utcai üzlethelyiséget, 5 emeleti és 3 földszinti lakást, valamint 30 pincehelyiséget foglalt magában.

1906 és 1910 között a Kossuth tér északi oldalát lezáró három különálló, de stílusában egymáshoz jól illeszkedő épülettel, középen a Nagytakarék impozáns kupolájával egy összhatásában harmonikus együttes alakult ki, mely által megvalósult a Kossuth tér teljes körpanorámája.

### ****Magánépítkezések****

A városközpontban a főtér keleti oldalán 1880-ban épültek fel az első emeletes magánházak. Beregi Lajos posztókereskedőnek az Andrássy és a Szentesi (ma Dr. Rapcsák András utca)) utca sarkán a főtérre néző üzletháza 1880 decemberében készült el. Közvetlen mellette a Kossuth térre néző homlokzattal épült a görög származású Szilárdi János palotája az ún. szürke palota. Mindkét épület a kora eklektika stílusjegyeit viselte. A Beregi házat 1978-ban bontották le.

A késő szecesszió elvesztette a historizáló stílusutánzatok korábbi szigorú kötöttségeit, így jött létre az eklektikus szecesszió. Az infláció, a balkáni háborúk és a belpolitikai bizonytalanság ismét fellendítette az építkezési kedvet. Új építési konjunktúrát eredményezett az értékmegőrző ingatlanokba történő tőkebefektetés. Az alföldi városok építészetében a vidéki polgárok érzésvilágát tükröző épületek jelennek meg. Hódmezővásárhelyen az 1910-es években a Szentesi utca legelején egymás után épültek a késői szecesszió hatását tükröző paloták. A historizmus és a szecesszió a magyar vidéki települések urbanizációjának egyik kísérőtünetévé vált. Divathoz, építőtechnikához, polgári jóléthez, vagy válságokhoz kapcsolódó megjelenési formái különböző értékű alkotásokat eredményezett. A szecesszió épületei közül kiemelkedett azonban néhány építészetileg figyelemre méltó alkotás. Szilágyi János emeletes lakóházát a Koncz testvérek tervezték és kivitelezték (Dr. Rapcsák András u. 2.). A mellette emelt házat Kiss Bertalan temetkezési vállalkozó építtette, korábbi földszintes háza helyére (Dr. Rapcsák András u. 4., Tervező: Kruzslicz Károly.)

## Az Ótemplom építése

A török hódoltság idején védelmi okokból tiltották a szilárd építőanyagok használatát, mert a hadviselő felek attól tartottak, hogy a kőből és téglából emelt épületek erődítményként is felhasználhatók lesznek. Így Vásárhelyen egy sárból és fából épített templom szolgálta a református hitéletet. A török uralomtól megszabadulva a város először egy tornyot akart emelni. Az építkezés megkezdéséhez mindkét földesúr engedélyét megszerezték, sőt valószínűleg Schlick Lipót tisztjei ajánlották a bécsi építészt az egyházközösség figyelmébe. Károlyi Sándor elengedett a város adótartozásából 150 forintot, ezzel is támogatván a munkálatokat. A Hód-tó partjához közel álló torony a régi fatemplomot körülvevő temető szélén 1713‒1714-ben épült meg. A torony Hódmezővásárhely legrégebbi, még ma is álló téglaépülete.

A torony befejezése után az építkezés több okból hosszú időre abbamaradt. A császári haderő 1716-ban hadba lépett a törökök ellen, a vásárhelyieknek hadi szállításokat kellett végezni a hadsereg számára. A kétéves háborúskodást az 1718-as pozsareváci béke zárja le, amelynek értelmében a Temesköz is felszabadult a török uralom alól. Az országgyűlésben kiújult vallási vita következtében a katolikusok igyekeztek akadályozni a protestáns vallásgyakorlatot. A két földesúr nem tudott megegyezni Vásárhely birtoklásának ügyében, ez kettős adóztatáshoz és a város lakosságágának elégedetlenségéhez vezetett. 1720-ra sikerült a felmerülő gondokat elrendezni, Schlick Lipót engedélyezte az egyházközösség számára a templomépítést. Az építkezéshez szükséges pénzt és építési anyagokat a hívek, a város és a két földesúr adományaiból teremtették elő. A templom építésére Hölbling János budai építőmestert szerződtették. A barokk stílusú, hat öl széles és tizenhat öl hosszú, egyhajós, a nyolcszög három oldalával záródó szentélyű, fiókos dongaboltozatú templomot 1721‒23 között építették. 1725-ben a város ekkor már egyedüli földesura, gróf Károlyi Sándor kétszáz forintért eladta az egyházközösségnek a nagyecsedi várában lévő, II. Rákóczi Ferenc által készíttetett toronyórát és a hozzátartozó kis csengettyűt. Az óra többszöri felújítás után még mindig pontosan mutatja a múló időt.

### ****A védfal, a magtár és a Bazársor****

A templomot 1741-ben gróf Károlyi Sándor többszöri figyelmeztetése után, az ismételten fenyegető háborús veszély miatt, befelé szélesedő lőrésekkel ellátott védfallal vették körül. A védfal hossza 104 öl, magassága kb. 310 cm, szélessége kb. 78 cm volt, falát 43 oszloppal erősítették meg. A védfalnak a templom főbejáratával szemben, a nyugati oldalon erős gerendából készült, megvasalt, kétszárnyú kapuja volt. A déli és az északi oldalon egy-egy kisebb kaput alakítottak ki. A templomi védfalat 1889-ig többször renoválták, ekkor az északi és a nyugati falszakaszt lebontották. A református egyház 1890-re ezek helyére építtette meg a Bazársort, amit 1961-ben bontottak el. A templomi védfallal egy időben épült a templomkert dél-nyugati sarkán a népi barokk stílus magtár, amit a párbérben beszedett gabona raktározására szolgált.

1741-ben a torony állandó zsindelytetőt kapott, ekkor helyezték fel rá a toronygombot. A templom eredeti zsindelytetejét 1789-ben cseréptetőre cserélték és a 19. században többször felújították. A toronyban 1798-ban a rendszeres tűzszolgálat részére őrszobát és sétálót építettek, és az új városháza elkészültéig innen látták el a városi tűzjelző szolgálatot.

1930. szeptember 7-én, vasárnap este villám csapott a templom tornyába és lángra lobbantotta azt. Kiss Pál tűzoltóparancsnok vezetésével a tűzoltók két óra alatt megfékezték a tüzet, amely azonban másnap még egyszer fellobbant, de gyorsan elfojtották. A felújítást Szabó Sándor építész tervei alapján, Kiss Bálint kőművesmester, Bekő Ferenc ácsmester, Pataki János bádogosmester és Váradi Lajos lakatosmester végezte. A felújítás során a torony süvegét betonból építették újjá, és villámhárítót is felszereltek a hasonló balesetek elkerülésére. A torony gömbjét, melyben 1801-ből és 1870-ből származó dokumentumokat találtak, felújították. A benne talált dokumentumokat kiegészítve a villámcsapással foglalkozó vásárhelyi újságok példányaival, a torony újjáépítésének terveivel együtt, visszahelyezték a torony tetejére. A régi kakas, a félhold és a csillag helyett újat készítettek. A torony felújítását 1930. november 12-ig befejezték.

# A PÁLYAMŰVEK BENYÚJTANDÓ MUNKARÉSZEI, TARTALMI ÉS FORMAI KÖVETELMÉNYEK



## Általános tartalmi követelmények

A pályaművek nem sérthetik a titkosságot. A pályaművet tartalmazó csomagot, digitális adathordozót az egyes munkarészeket névaláírással, jeligével, a szerzőkre utaló emblémával, fájlok megnevezésére (azokat létrehozó személyére) utaló jellel ellátni nem szabad. A pályamű semmilyen, a szerzők vagy azok munkahelyére vonatkozó utalást nem tartalmazhat. A titkossági szabályt megszegő pályaművet a Bírálóbizottság az értékelésből kizárja.

A pályázók felelőssége a papíralapon és a digitálisan benyújtott pályamű tartalmi egyezése, erről a 7. sz. mellékletben nyilatkozniuk kell. Amennyiben a benyújtott anyagok között eltérés mutatkozik, úgy a Bírálóbizottság döntése szükséges, hogy az eltérő anyagok közül melyiket veszi figyelembe a bírálat során. Amennyiben az eltérés az érdemi bírálatot ellehetetleníti, úgy a Bizottság döntése alapján a pályamű kizárható.

A pályaművek tervlapjait és műleírását kizárólag magyar nyelven kell elkészíteni.

## Formai követelmények

A pályaműveket 1 példányban kell benyújtani papír alapon (az alábbiak szerint összeállított, A3 méretű, spirálozott füzetben), valamint 1 példányban digitális adathordozón (pendrive).

**Címzéslap**

A pályázati anyag csomagolásán címzéslapot kell szerepeltetni.

Felirat: *„Könyvtár és tudásközpont építészeti megfogalmazása”* tervpályázat.

## A postai úton benyújtandó munkarészek, tervlapok és műleírás

|  |  |  |
| --- | --- | --- |
| Címlap | *Könyvtár és tudásközpont építészeti megfogalmazása* | Méretarány/megjegyzés |
|  | Kiállítási célra felhasználható, digitális tabló, vezető tervezői összefoglaló, a dokumentáció elemeiből szabadon összeállított tartalommal | Álló A1 formátum  (A füzetben A3 méretarányra kicsinyítve) |
|  | Látványterv, tömegvázlat – a könyvtár és környezetének ábrázolásával  (minimum 4 db) | Tetszőleges méretarány és grafika |
|  | Átnézeti helyszínrajz a városrész ábrázolásával | 1:1000  (A füzetben A3 méretarányhoz igazítva) |
|  | Átnézeti helyszínrajz, az épület közvetlen környezetének ábrázolásával | 1:500 (a megértéshez szükséges léptékben, a füzetben A3 méretarányhoz igazítva) |
|  | Alaprajz (funkcióséma)  minden szint alaprajza | 1:200  (A füzetben A3 méretarányra kicsinyítve) |
|  | Metszet -  két jellemző helyen felvéve | 1:200  (A füzetben A3 méretarányra kicsinyítve) |
|  | Homlokzat minimum 4 db | 1:200  (A füzetben A3 méretarányra kicsinyítve) |
|  | Megvalósítás - építészeti műleírás |  |
|  | Műleírás, koncepció   * Ha a beadott pályamű a szerző szabadalmi oltalom vagy szabadalmi bejelentés alatt álló műszaki megoldását tartalmazza, úgy erről – a megoldás tartalmának megnevezése nélkül – a műleírás elején kell a szerzőnek nyilatkoznia. * Ha a pályázó a díjazásban, vagy megvételben nem részesült tervének nyilvános bemutatását nem engedélyezi, úgy erről a műleírás végén, külön oldalon kell nyilatkozatot tennie.   Műleírás melléklete   * (Amennyiben a megértéséhez a kötelezően benyújtandó általános alaprajzi, metszeti rajzok nem elégségesek, a releváns részletek itt közölhetők) * A Pályázó anonim nyilatkozata a Pályamunka nyilvánosságra hozatalával kapcsolatosan. Amennyiben a benyújtott pályamű megvételben, díjazásban nem részesül, úgy annak az Ajánlatkérő általi tetszőleges időpontban és módon történő kiállításához, annak részben vagy egészben, tetszőleges formában, de átdolgozás nélkül történő nyilvánosságra hozatalához:   + - hozzájárul,     - nem járul hozzá. | Legfeljebb: 6 oldal A3-as méretben |
| Melléklet | pendrive adathordozó  (a füzetből sérülésmentesen eltávolítható módon rögzítve)  Ezen az adathordozón el kell helyezni a teljes dokumentációt is az alábbi paraméterek figyelembe vételével:  - összefűzött pdf lapok, a jelen táblázatban meghatározott sorrendben 300 dpi felbontással  - az összefűzött pdf lapok másolatát \*.jpg formátumban, sorszámozva, 2970/ 4200 pixel felbontásban  - álló A1 méretű, kiállítási célra felhasználható, digitális tabló, vezető tervezői összefoglaló a dokumentáció elemeiből szabadon összeállított tartalommal,  - műleírás, koncepció és melléklete max. A3 méretben pdf formátumban 300 dpi felbontással  - valamint a 3D digitális állományt: \*.ifc és \*.obj formátumban, valamint lehetőleg pla formátumban is |  |
| Melléklet | LEZÁRT papírboríték  (1. sz. mellékletben meghatározott formátumú boríték címzéslapot kötelező alkalmazni, a borítékot a füzetből sérülésmentesen eltávolítható módon kell rögzíteni)  A lezárt borítéknak tartalmaznia kell:  - kitöltött ADATLAP a pályamű szerzőjének adataival (3., 4., 5., 6., 7., 8. sz. mellékletek)  - kitöltött és aláírt NYILATKOZAT (9. sz. melléklet)  - az (esetleges) szabadalmi oltalom megnevezése |  |

A pályázatokat digitális formátumban is egy példányban kell benyújtani.

**A digitális formátum: a szöveges és a rajzi munkarészeknél a táblázatban részletezettek szerint összefűzött \*.pdf fájl.** A fájl a pályázó beazonosíthatóságát lehetővé tevő metaadatokat nem tartalmazhat! (Az ebből adódó kizárást elkerülendő az Ajánlatkérő a titkosság biztosítása mellett gondoskodik e lehetséges adatok automatikus törléséről!)

**A pályázó hozzájárul, hogy a Lebonyolító a beadott digitális állományt tartalmi és minőségi veszteség nélkül más digitális formátumra konvertálja, és azt a bírálatot segítő online rendszerbe, belső használatra feltöltse. Ez a metódus egyben a pályázat titkossági feltételeit is biztosítja, mert a konverzió során a szerzőre utaló metaadatok törlésre kerülnek.**

**A jelszóval védett digitális állományok esetében a konverzió nem végezhető el, ezért azokat a Bírálóbizottság érdemi bírálat nélkül kizárja.**

Ha a beadott pályaterv a szerző szabadalmi oltalom vagy szabadalmi bejelentés alatt álló műszaki megoldását tartalmazza, úgy azt – a megoldás tartalmának megnevezése nélkül – a műleírás elején kell a szerzőnek jelölnie, és az erre vonatkozó nyilatkozatot pedig a pályaművéhez csatolandó lezárt borítékban kell elhelyeznie.

A pályázónak a díjazásban vagy megvételben nem részesült tervének nyilvános bemutatására vonatkozó rendelkezéseit a **műleírás részeként** - a 2. sz. nyilatkozat kitöltésével és becsatolásával -, külön oldalon kell jeleznie.

A titkosság biztosítása érdekében a BORÍTÉKOT lezárva, az A3-as füzetből sérülésmentesen eltávolítható módon kell benyújtani, melynek tartalma:

- kitöltött ADATLAPOK a pályamű szerzőjének/szerzőinek adataival (ld. 3., 4., 5., 6. sz. melléklet)

- kitöltött NYILATKOZATOK (ld. 7. melléklet)

- az (esetleges) szabadalmi oltalom megnevezése

Amennyiben a borítékba helyezendő dokumentumok a lezárt borítékon kívül találhatók, úgy az a pályázat kizárását vonja maga után. A boríték lezárt voltáról a pályázó köteles gondoskodni, a nem lezárt boríték szintén a pályázat kizárásával jár.

# BÍRÁLATI SZEMPONTOK

A pályaművek értékelése során a Bírálóbizottság az alábbi négy értékelési szempont szerint dönt a rangsorolásról.

**Funkció**

* a pályaműben megfogalmazott javaslatok funkcionálisan kielégítik-e a modern könyvtárakkal szemben támasztott követelményeket („közösségi tér, ahol olvasni is lehet”),
* a javaslatok szerint biztosított-e a levéltár biztonsága és a működése,
* a javaslatok szerint biztosított-e a közösségi tér-könyvtár-levéltár hármas funkcionális egység egymást erősítő működése

**Kontinuitás, értékőrzés-értékteremtés**

* a javasolt épület tömege hogyan illeszkedik a városi szövet építménymagasságához, a belváros településképi karakteréhez, hangulatához,
* figyelembe veszi-e a Kossuth tér városépítészeti arculatát, az örökségvédelmi szempontokat,
* a javasolt megoldások mennyiben felelnek meg a XXI. század építészeti követelményeinek.

**Városszerkezet, architektúra, lépték, sziluett és látvány**

* szabályozási előírásokra tett javaslatok adaptálhatósága,
* közlekedési kérdések megoldása, a térszervezés és közlekedési útvonalak összhangja mellett

**Időtállóság, innováció, fenntarthatóság**

* a megvalósítás reális időbeli ütemezhetősége
* a reális műszaki megoldások alkalmazása
* a javasolt megoldások környezeti fenntarthatósága (innováció, ökológiai lábnyom, energiahatékony megoldások alkalmazása, építőanyagok környezetterhelése)

# HÁTTÉRANYAGOK

Az Ajánlatkérő az alábbi háttéranyagokat kívánja közzétenni kizárólag a http://www.eszker.eu/konyvtar-es-tudaskozpont-epiteszeti-megfogalmazasa/ honlapon.

A beérkezett kérdések függvényében, de legalább az alábbi tartalommal fogja elérhetővé tenni a jelzett háttéranyagokat legkésőbb a kérdésekre adott válaszokkal kiegészített tervpályázati kiírással együtt!

1. 2D Terv mellékletek
   1. Építési helyszín vizsgálat – pdf
   2. Kossuth tér helyszínrajz+számítások (pdf+excel)
   3. Tervezési alaptérkép (dwg)
   4. Közlekedési információk,
      1. tram-train nyomvonal tervek
      2. tram-train környezeti javaslat
2. Képi mellékletek
   1. Helyszíni fotók 5db
3. Szöveges mellékletek
   1. A területet érintő kivonatok, szabályzatok, előírások összefoglalása
   2. Helyszín adottságainak ismertetéséhez szükséges történeti és örökségvédelmi összefoglalás”

Szakmai javaslatok a Németh László Városi Könyvtár és Pósa Lajos Gyermekkönyvtár építendő új könyvtár épületéhez (vázlat)

# ELLENJEGYZÉS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a Bírálóbizottság elnöke;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a Bírálóbizottság társelnöke;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a Bírálóbizottság tagja;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a Bírálóbizottság tagja;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a Bírálóbizottság tagja;

# MELLÉKLETEK

1. ***számú melléklet***

**CÍMZÉSLAP**

Feladó:

CÍM:

POSTACÍM:

Címzett:

CÍM:

POSTACÍM:

***„Könyvtár és tudásközpont építészeti megfogalmazása”***

1. ***számú melléklet***

***E melléklet tartalma aláírás nélkül a Műleírásba illesztendő!***

**A PÁLYAMUNKA NYILVÁNOSSÁGÁVAL KAPCSOLATOS NYILATKOZAT**

Amennyiben az általam/általunk benyújtott pályamű megvételben, díjazásban nem részesül, úgy annak az Ajánlatkérő általi tetszőleges időpontban és módon történő kiállításához, annak részben vagy egészben, tetszőleges formában, de átdolgozás nélkül történő nyilvánosságra hozatalához

1. hozzájárulok,
2. nem járulok hozzá.

(megfelelő aláhúzandó)

1. ***számú melléklet***
2. **ADATLAP TERMÉSZETES SZEMÉLY(EK) PÁLYÁZATA ESETÉN**

*„Könyvtár és tudásközpont építészeti megfogalmazása”* tervpályázati eljáráshoz

1. Név:……………………………………………………………………………………………………………………..[[1]](#footnote-2)

Születési név:……………………………………………………………………………………………………….

Anyja leánykori neve:…………………………………………………………………………………………..

Születési hely, idő:……………………………………………………………………………………………….

Lakcím:……………………………………………………………………………...…………………………………

………………………………………………….....………………………………………………………………………

Tervezői jogosultság száma: …………………………………………………………………………………

Kapcsolattartási elérhetőség (e-mail cím, telefonszám):……………………………………….

………………………………………………………….…………………………………………………………………

Adóazonosító jel:………………………………………………………………………………………………….

Társadalombiztosítási azonosító jel:……………………………………………….......................

Bankszámlaszám:…………………………………………………………………………………………………

A számlavezető pénzintézet neve:………………………………………………………………………..

……………………………………………………………………………………………………………………………..

II.[[2]](#footnote-3)

Alulírott pályázó kijelentem és szavatolom, hogy a fenti pályaművet szerzőtársak nélkül, önállóan alkottam, így a pályamű díjazása vagy megvétele esetére megállapított díj 100%-ban személyemet illeti meg.

vagy

Alulírott pályázó kijelentem és szavatolom, hogy a fenti pályaművet a lent feltüntetett szerzőkkel közösen alkottuk, így a pályamű díjazása vagy megvétele esetére a szerzők közötti százalékos arányt az alábbiak szerint állapítottuk meg.

**Szerzők**

|  |  |  |
| --- | --- | --- |
| **Sorszám** | **Név** | **Szerzőségi arány (%)** |
| 1. Pályázó szerző |  |  |
| 2. Szerzőtárs |  |  |
| 3. Szerzőtárs |  |  |
| 4. Szerzőtárs |  |  |
| 5. Szerzőtárs |  |  |

Az I. pontban rögzített pályázó szerzőtársainak adatait – annyi példányban, ahány szerzőtárs van – kiegészítő adatlapon részleteztük.

Alulírott pályázó büntetőjogi felelősségem tudatában kijelentem, hogy a közölt adatok valósak, és velem szemben *a a 310/2015. (X. 28.) Korm. rendelet 18. § (4)-(5) bekezdés szerinti összeférhetetlenségi és a 17. § (3) bekezdése* szerinti kizáró okok egyike sem áll fenn.

……………………., 2018. …………..hó………..nap.

…………………………………………

aláírás

***4. számú melléklet***

1. **ADATLAP JOGI SZEMÉLY(EK) PÁLYÁZATA ESETÉN**

*„Könyvtár és tudásközpont építészeti megfogalmazása”* tervpályázati eljáráshoz

1. Cégnév:….………………………………………………………………………………………………………..[[3]](#footnote-4)

Képviselő neve:…………………………………………………………………………………………………

Székhely:..…………………………………………………………………………...……………………………

………………………………….....…………………………………………………………………………………

Adószám:………………………………………………………………………………………………………….

Cégjegyzékszám:………………….………………………………………………..............................

Tervezői jogosultság száma: ………………………………………………………………………

Kapcsolattartási elérhetőség (e-mail cím, telefonszám):……………………………..……..

………………………………………………………………………………………………………………………….

A számlavezető pénzintézet neve:…………………………………………………..……………….

…………………………………………………………………………………………………………………………

Bankszámlaszám:……………………………………………………………………………………………..

II.[[4]](#footnote-5)

Alulírott pályázó kijelentem és szavatolom, hogy a fenti pályaművet cégünk tagjai, illetve alkalmazottai útján hoztuk létre, így a pályamű díjazása vagy megvétele esetére megállapított díj 100%-ban cégünket illeti meg.

vagy

Alulírott pályázó kijelentem és szavatolom, hogy a fenti pályaművet a lent feltüntetett szerzőkkel közösen alkottuk, így a pályamű díjazása vagy megvétele esetére a szerzők közötti százalékos arányt az alábbiak szerint állapítottuk meg.[[5]](#footnote-6)

**Szerzők**

|  |  |  |
| --- | --- | --- |
| **Sorszám** | **Név** | **Szerzőségi arány (%)** |
| 1. Pályázó szerző |  |  |
| 2. Szerzőtárs |  |  |
| 3. Szerzőtárs |  |  |
| 4. Szerzőtárs |  |  |
| 5. Szerzőtárs |  |  |

Az I. pontban rögzített pályázó szerzőtársainak adatait – annyi példányban, ahány szerzőtárs van – kiegészítő adatlapon részleteztük.

Alulírott pályázó büntetőjogi felelősségem tudatában kijelentem, hogy a közölt adatok valósak, és velem szemben *a 310/2015. (X. 28.) Korm. rendelet 18. § (4)-(5) bekezdés szerinti összeférhetetlenségi és a 17. § (3) bekezdése* szerinti kizáró okok egyike sem áll fenn.

……………………., 2018. …………..hó………..nap.

…………………………………………

aláírás

1. ***számú melléklet***
2. **ADATLAP EGYÉNI VÁLLALKOZÓ PÁLYÁZATA ESETÉN**

*„Könyvtár és tudásközpont építészeti megfogalmazása”* tervpályázati eljáráshoz

1. Név:……………………………………………………………………………………………………………………..[[6]](#footnote-7)

Születési név:……………………………………………………………………………………………………….

Anyja leánykori neve:…………………………………………………………………………………………..

Születési hely, idő:……………………………………………………………………………………………….

Lakcím:……………………………………………………………………………...…………………………………

………………………………………………….....………………………………………………………………………

Tervezői jogosultság száma: …………………………………………………………………………………

Kapcsolattartási elérhetőség (e-mail cím, telefonszám):……………………………………….

………………………………………………………….…………………………………………………………………

Egyéni Vállalkozó Nyilvántartási száma:……………………………………………………………….

Adószám:……………………………………………………………………………………………………………

Bankszámlaszám:…………………………………………………………………………………………………

A számlavezető pénzintézet neve:………………………………………………………………………...

……………………………………………………………………………………………………………………………..

Kisadózó: (megfelelő aláhúzandó) igen nem

II.[[7]](#footnote-8)

Alulírott pályázó kijelentem és szavatolom, hogy a fenti pályaművet szerzőtársak nélkül, önállóan alkottam, így a pályamű díjazása vagy megvétele esetére megállapított díj 100%-ban személyemet illeti meg.

vagy

Alulírott pályázó kijelentem és szavatolom, hogy a fenti pályaművet a lent feltüntetett szerzőkkel közösen alkottuk, így a pályamű díjazása vagy megvétele esetére a szerzők közötti százalékos arányt az alábbiak szerint állapítottuk meg.

**Szerzők**

|  |  |  |
| --- | --- | --- |
| **Sorszám** | **Név** | **Szerzőségi arány (%)** |
| 1. Pályázó szerző |  |  |
| 2. Szerzőtárs |  |  |
| 3. Szerzőtárs |  |  |
| 4. Szerzőtárs |  |  |
| 5. Szerzőtárs |  |  |

Az I. pontban rögzített pályázó szerzőtársainak adatait – annyi példányban, ahány szerzőtárs van – kiegészítő adatlapon részleteztük.

Alulírott pályázó büntetőjogi felelősségem tudatában kijelentem, hogy a közölt adatok valósak, és velem szemben *a 310/2015. (X. 28.) Korm. rendelet 18. § (4)-(5) bekezdés szerinti összeférhetetlenségi és a 17. § (3) bekezdése* szerinti kizáró okok egyike sem áll fenn.

……………………., 2018. …………..hó………..nap.

…………………………………………

aláírás

1. ***számú melléklet***
2. **KIEGÉSZÍTŐ ADATLAP TERMÉSZETES SZEMÉLY SZERZŐTÁRS RÉSZÉRE**

*„Könyvtár és tudásközpont építészeti megfogalmazása”* tervpályázati eljáráshoz

1. … számú Szerzőtárs

Név:……………………………………………………………………………………………………………………..[[8]](#footnote-9)

Születési név:……………………………………………………………………………………………………….

Anyja leánykori neve:…………………………………………………………………………………………..

Születési hely, idő:……………………………………………………………………………………………….

Lakcím:……………………………………………………………………………...…………………………………

………………………………………………….....………………………………………………………………………

Tervezői jogosultság száma: …………………………………………………………………………………

Kapcsolattartási elérhetőség (e-mail cím, telefonszám):……………………………………….

………………………………………………………….…………………………………………………………………

Adóazonosító jel:………………………………………………………………………………………………….

Társadalombiztosítási azonosító jel:……………………………………………….......................

Bankszámlaszám:…………………………………………………………………………………………………

A számlavezető pénzintézet neve:………………………………………………………………………..

……………………………………………………………………………………………………………………………..

1. Alulírott szerzőtárs büntetőjogi felelősségem tudatában kijelentem, hogy a közölt adatok valósak, és velem szemben *a 310/2015. (X. 28.) Korm. rendelet 18. § (4)-(5) bekezdés szerinti összeférhetetlenségi és a 17. § (3) bekezdése* szerinti kizáró okok egyike sem áll fenn.

……………………., 2018. …………..hó………..nap.

…………………………………………

aláírás

1. ***számú melléklet***

1. **KIEGÉSZÍTŐ ADATLAP JOGI SZEMÉLY SZERZŐTÁRS RÉSZÉRE**

*„Könyvtár és tudásközpont építészeti megfogalmazása”* tervpályázati eljáráshoz

1. … számú Szerzőtárs

Cégnév:….………………………………………………………………………………………………………..[[9]](#footnote-10)

Képviselő neve:…………………………………………………………………………………………………

Székhely:..…………………………………………………………………………...……………………………

………………………………….....…………………………………………………………………………………

Adószám:………………………………………………………………………………………………………….

Cégjegyzékszám:………………….………………………………………………..............................

Tervezői jogosultság száma: ………………………………………………………………………

Kapcsolattartási elérhetőség (e-mail cím, telefonszám):……………………………..……..

…………………………………………………………………………………………………………………………

A számlavezető pénzintézet neve:…………………………………………………..……………….

…………………………………………………………………………………………………………………………

Bankszámlaszám:……………………………………………………………………………………………..

1. Alulírott szerzőtárs büntetőjogi felelősségem tudatában kijelentem, hogy a közölt adatok valósak, és velem szemben *a 310/2015. (X. 28.) Korm. rendelet 18. § (4)-(5) bekezdés szerinti összeférhetetlenségi és a 17. § (3) bekezdése* szerinti kizáró okok egyike sem áll fenn.

……………………., 2018. …………..hó………..nap.

…………………………………………

aláírás

1. ***számú melléklet***
2. **KIEGÉSZÍTŐ ADATLAP EGYÉNI VÁLLALKOZÓ SZERZŐTÁRS RÉSZÉRE**

*„Könyvtár és tudásközpont építészeti megfogalmazása”* tervpályázati eljáráshoz

1. … számú Szerzőtárs
2. Név:……………………………………………………………………………………………………………………..[[10]](#footnote-11)

Születési név:……………………………………………………………………………………………………….

Anyja leánykori neve:…………………………………………………………………………………………..

Születési hely, idő:……………………………………………………………………………………………….

Lakcím:……………………………………………………………………………...…………………………………

………………………………………………….....………………………………………………………………………

Tervezői jogosultság száma: …………………………………………………………………………………

Kapcsolattartási elérhetőség (e-mail cím, telefonszám):……………………………………….

………………………………………………………….…………………………………………………………………

Egyéni Vállalkozó Nyilvántartási száma:……………………………………………………………….

Adószám:……………………………………………………………………………………………………………

Bankszámlaszám:…………………………………………………………………………………………………

A számlavezető pénzintézet neve:………………………………………………………………………..

……………………………………………………………………………………………………………………………..

Kisadózó: (megfelelő aláhúzandó) igen nem

1. Alulírott szerzőtárs büntetőjogi felelősségem tudatában kijelentem, hogy a közölt adatok valósak, és velem szemben *a 310/2015. (X. 28.) Korm. rendelet 18. § (4)-(5) bekezdés szerinti összeférhetetlenségi és a 17. § (3) bekezdése* szerinti kizáró okok egyike sem áll fenn.

……………………., 2018…………..hó………..nap.

…………………………………………

aláírás

1. ***számú melléklet***

**NYILATKOZAT**

Alulírott

(ha a pályázó természetes személy:)

Név:……….………………………………………………………………………………………………………….

Lakcím:..…………………………………………………………………………....................................

…………………………………………………………………………………….......................................

mint pályázó, vagy

(ha a pályázó egyéni vállalkozó:)

Név:……….………………………………………………………………………………………………………….

Lakcím:..…………………………………………………………………………....................................

…………………………………………………………………………………….......................................

Egyéni Vállalkozó Nyilvántartási száma:……………………………………………………………….

mint egyéni vállalkozó pályázó, vagy

(ha a pályázó jogiszemély:)

Cégnév:……….…………………………………………………………………………………………………..

Székhely:..…………………………………………………………………………...............................

…………………………………………………………………………………….....................................

Cégjegyzésre jogosult képviselő:………………………………………………………………………

…………………………………………………………………………………………………………………………

mint pályázó nevében és képviseletében:

1. 1.1. Kijelentem, hogy a tervpályázati felhívásban és a tervpályázati dokumentációban foglalt feltételeket megismertem, azokat jelen nyilatkozattal elfogadom és magamra nézve kötelezőnek ismerem el.
   1. Tudomásul veszem, hogy a tervpályázat hivatalos nyelve a magyar.
2. Felelősségem tudatában nyilatkozom, hogy jelen pályázat (pályamű) készítőivel, a pályamű vezető tervezőjével, valamint a közreműködő társtervezőkkel, munkatársakkal szemben *a 310/2015. (X. 28.) Korm. rendelet 18. § (4)-(5) bekezdés szerinti összeférhetetlenségi és a 17. § (3) bekezdéseiben* felsorolt kizáró okok egyike sem áll fenn.
3. A benyújtott pályaműben foglalt alkotás felhasználásával kapcsolatosan az alábbi nyilatkozatokat teszem:

A pályamű megvétele és díjazása esetén

1. Tudomásul veszem, hogy a pályamű a vonatkozó kormányrendelet szerint Ajánlatkérő tulajdonába kerül
2. Tudomásul veszem, hogy Ajánlatkérő a megvásárolt vagy díjazott pályaművemet – a szerző(k) nevének feltüntetése mellett – tetszőleges időpontban és módon kiállítsa, azt részben vagy egészben, tetszőleges formában nyilvánosságra hozza. Ebben az esetben a szerző(k) nevének feltüntetése a pályázati adatlapon meghatározottak szerinti sorrendben történik.
3. 4.1 Tudomásul veszem, hogy a pályázat benyújtásával kapcsolatban felmerült valamennyi költség a pályázót terheli, az másra át nem hárítható.

4.2 Tudomásul veszem, hogy a rendelkezésemre bocsátott tervpályázati dokumentáció, továbbá minden, a pályamű benyújtásához szükséges dokumentum, információ, adat másra át nem ruházható.

1. Kijelentem, hogy ismerem és tudomásul veszem *a tervpályázati eljárások szabályairól szóló 310/2015. (X. 28.) Korm. rendelet* valamennyi előírását, különös tekintettel a titoktartásra, illetve a tervpályázati eljárás titkosságára vonatkozó szabályokat.
2. Kijelentem, hogy a papíralapú és a digitális anyagok megegyeznek. Amennyiben mégsem, tudomásul veszem, hogy a bírálóbizottság dönt arról, hogy melyik verziót veszi figyelembe, vagy hogy a pályázót kizárja.
3. Elfogadom, hogy a digitális állományt a lebonyolító más digitális formátumra konvertálja, és azt a bírálatot segítő online rendszerbe, belső használatra feltöltse.
4. Elfogadom, hogy a lebonyolító nem felel azért, ha informatikai rendszerein a beadott pályázati anyag egyáltalán nem, vagy csak hibásan jeleníthető meg. Ennek következményeit a pályázó viseli.
5. Polgári és büntetőjogi felelősségem teljes tudatában kijelentem, hogy a pályázat benyújtása során tett nyilatkozataim mindenben megfelelnek a valóságnak.

……………………., 2018. …………..hó………..nap.

…………………………………………

aláírás

1. ha a pályaművet közösen készítették, pályázó szerzőként egyikük adatait kell itt feltüntetni [↑](#footnote-ref-2)
2. a megfelelőt kérjük aláhúzni [↑](#footnote-ref-3)
3. ha a pályaművet közösen készítették, pályázó szerzőként egyikük adatait kell itt feltüntetni [↑](#footnote-ref-4)
4. a megfelelőt kérjük aláhúzni [↑](#footnote-ref-5)
5. Szerzőtársként gazdálkodó szervezetet vagy magánszemélyt is fel lehet tüntetni [↑](#footnote-ref-6)
6. ha a pályaművet közösen készítették, pályázó szerzőként egyikük adatait kell itt feltüntetni [↑](#footnote-ref-7)
7. a megfelelőt kérjük aláhúzni [↑](#footnote-ref-8)
8. ha a pályaművet közösen készítették, pályázó szerzőként egyikük adatait kell itt feltüntetni [↑](#footnote-ref-9)
9. ha a pályaművet közösen készítették, pályázó szerzőként egyikük adatait kell itt feltüntetni [↑](#footnote-ref-10)
10. ha a pályaművet közösen készítették, pályázó szerzőként egyikük adatait kell itt feltüntetni [↑](#footnote-ref-11)